Lufthavnsdirektøren lover, at 2013 bliver rekordår.

Hele 4963 flere passagerer har rejst fra Aalborg Lufthavn i forhold til sidste år, og lufthavnen ligger godt i forhold til at nå det største passagertal nogensinde. - Inden december er vi kun 3000 passagerer fra at tangere sidste års passagertal. Det tal tør vi godt love, at vi når. Det vil være meget overraskende, hvis 2013 ikke bliver vores bedste år nogensinde, lyder det fra lufthavnsdirektør, Søren Svendsen, i en pressemeddelelse. Det har især været charterområdet, der har trukket folk til, selvom Egypten ikke har været et aktuelt rejsemål i 2013. Chartertrafikken viste en stigning på hele 10,2 procent. I modsætning hertil er indenrigstrafikken faldet 1,75 procent. I november 2013 rejste i alt 115.431 passagerer til og fra Aalborg Lufthavn. Det er en stigning på 4,5 procent i forhold til året før, hvor 110.468 passagerer gik i gennem terminalen.